 న్యూఢిల్లీ: టోకు ధరల సూచి ఆధారిత ద్రవ్యోల్బణం (డబ్ల్యుపిఐ) మార్చిలో 5.70 శాతానికి తగ్గింది. దేశంలో ఆహార వస్తువుల ధరలు పెరిగినా డబ్ల్యుపిఐ అధోముఖంగా పయనించడం గమనించదగ్గ అంశం. గత ఏడాది మార్చిలో ఇది మైనస్ 0.45 శాతం ఉండగా గత నెలలో 6.55 శాతం ఉంది. ప్రభుత్వం విడుదల చేసిన గణాంకాల ప్రకారం మార్చిలో ఆహార వస్తువుల ధరల పెరుగుదల 3.12 శాతం ఉంది. మార్చిలో ధరల పెరుగుదల రేటు 2.69 శాతంకన్నా ఇది ఎక్కువే. ప్రధానంగా పళ్ల ధర 7.62 శాతం, గుడ్లు, మాంసం, చేపల ధర 3.12 శాతం పెరిగాయి. అయితే ఇంధన విభాగంలో ద్రవ్యోల్బణం 18.16 శాతానికి దిగివచ్చింది. ఫిబ్రవరి నెలలో వీటి ధరల పెరుగుదల 21.02 శాతం ఉంది. అయితే తయారీ రంగంలో వస్తువుల ధరలు కాస్తంత తగ్గుముఖం పట్టాయి. ఈ విభాగంలో ధరల పెరుగుదల రేటు ఫిబ్రవరిలో 3.66 శాతం ఉండగా మార్చిలో 2.99 శాతానికి దిగివచ్చింది. ఇదిలా ఉండగా జనవరి నెల ద్రవ్యోల్బణం రేటును గతంలోని ప్రకటించిన 5.25 శాతం నుంచి 5.53 శాతానికి ప్రభుత్వం సవరించింది. ఆర్థిక రంగంలో ద్రవ్యోల్బణం ఒత్తిడులున్నాయన్న కారణంగా ఆర్బిఐ ఈ నెల ప్రారంభంలో ప్రకటించిన ద్వైమాసిక విధానంలో రెపోరేటును యథాతథంగా ఉంచి రివర్స్ రెపోరేటును (బ్యాంకులు తన వద్ద ఉంచే నిధులపై చెల్లించే వడ్డీరేటు) 0.25 శాతం పెంచింది. దీంతో రెపో రేటు 6.25 శాతం వద్ద యథాతథంగా ఉండగా రివర్స్ రెపో రేటు ఆరు శాతానికి చేరింది. 2017-18 సంవత్సరానికి రిటైల్ ద్రవ్యోల్బణం సగటున ప్రథమార్ధంలో 4.5 శాతం, ద్వితీయార్ధంలో ఐదు శాతం ఉండవచ్చునని అంచనా ప్రకటించింది. ఇదిలా ఉండగా... గత వారంలో ప్రకటించిన గణాంకాల ప్రకారం రిటైల్ ద్రవ్యోల్బణం మార్చిలో ఐదు నెలల గరిష్ఠ స్థాయి 3.81 శాతానికి దూసుకుపోయింది. ఆర్బిఐ పాలసీ రూపకల్పనకు రిటైల్ ద్రవ్యోల్బణాన్నే గీటురాయిగా తీసుకుంటుంది.
 newdhilly: toku dharala suuchi aadhaarita dravyolbanam (dablyupi) maarchilo 5.70 saataaniki taggindi. desamlo aahaara vastuvula dharalu perigina dablyupi adhomukhamgaa payaninchadam gamaninchadagga amsam. gatha edaadi maarchilo idhi minus 0.45 saatam undagaa gatha nelalo 6.55 saatam undi. prabhutvam vidudala chesina ganankala prakaaram maarchilo aahaara vastuvula dharala perugudala 3.12 saatam undi. maarchilo dharala perugudala retu 2.69 saatankannaa idhi ekkuve. pradhaanamgaa palla dhara 7.62 saatam, gudlu, maamsam, chepala dhara 3.12 saatam perigaayi. ayithe indhana vibhaagamlo dravyolbanam 18.16 saataaniki digivachindi. fibravari nelalo veeti dharala perugudala 21.02 saatam undi. ayithe tayaarii rangamlo vastuvula dharalu kaastanta taggumukham pattayi. ee vibhaagamlo dharala perugudala retu fibravarilo 3.66 saatam undagaa maarchilo 2.99 saataaniki digivachindi. idila undagaa janavari nela dravyolbanam retunu gatamloni prakatinchina 5.25 saatam nunchi 5.53 saataaniki prabhutvam savarinchindi. aardhika rangamlo dravyolbanam ottidulunnayanna kaaranamgaa arbi ee nela praarambhamlo prakatinchina dwaimaasika vidhaanamlo reporatunu yathaathathamgaa unchi revers reporatunu (byaankulu tana vadda unche nidhulapai chellinche vaddiiretu) 0.25 saatam penchindi. deentho repo retu 6.25 saatam vadda yathaathathamgaa undagaa revers repo retu aaru saataaniki cherindi. 2017-18 samvatsaraaniki retile dravyolbanam sagatuna pradhamaardhamlo 4.5 saatam, dviteeyaardhamlo aidu saatam undavachunani anchana prakatinchindi. idila undagaa... gatha vaaramlo prakatinchina ganankala prakaaram retile dravyolbanam maarchilo aidu nelala garishta sthaayi 3.81 saataaniki doosukupoyindi. arbi polasy roopakalpanaku retile dravyolbananne geeturaayigaa teesukuntundi.